Iisrael räägib
Olen valmis. Tahan lennukisse pääseda.
Iisraeli ajalugu algab Piibli esimestel lehekülgedel,
kus Jumal kutsub Aabrami: "Mine omalt maalt, omast sugukonnast
ja isakojast maale, mille ma sulle näitan!"
Juutide esiisa Aabraham jättis maha sünnimaa, suguvõsa ja isakoja
rännates Iisraeli.
Tänapäeval käivad paljud juudid Aabrahami jälgedes
ja kolivad oma tõotatud maale.
Iisraeli riik annab parima, et tuua hajuvil asuvad juudid tagasi.
Juutide immigratsioon kannab nime 'aliyah' ehk 'tõusmine'.
Enamus juute tuleb Jewish Agency ehk Juudi Agentuuri kaudu.
Ofer Dahan on immigratsiooniprogrammi marketingijuht.
Juudi Agentuur on kogu maailmast pärit juutide ja mittejuutide loodud
mittetulundusühing.
Sellel on kolm tööliini, millest üks on finantside kogumine.
Teine on kõikjalt maailmast tulev immigratsioon,
sunniviisiline või vabatahtlik,
nii läänemaadest kui mujalt.
Kolmas töösuund on juudi identiteedi tugevdamine kogukondades,
kus see on ohus ja kadumas.
Usume, et juudi identiteet aitab Iisraeli kolida.
Riigi sünnist saati oleme toonud Iisraeli 2,5 mln juudi immigranti.
Iisraeli kuuest miljonist juudist 2,5 miljonit on immigrandid.
2009. aastal kasvas immigratsioon 16%.
Tänavu ootame 18% kasvu,
kokku 20 000 immigranti,
kellest 4000 tuleb Etioopiast.
16 000 mujalt ja 4000 Etioopiast.
Viimaseil aastail on Juudi Agentuuril olnud "Punase vaiba" programm.
Selle programmi valinud saabuvad maale ühes grupis ühe lennukiga
äbides kontsentreeritud immigratsiooniprotsessi.
Alijah' aluseks on usk muutusesse ja uuenemisse.
"Punase vaiba"-alijah uuendab immigratsiooni
ja teeb selle isiklikuks.
Immigrantidele pakutakse kõiki kolimisteenuseid
24-48 tunni jooksul maale saabumisest,
selle asemel, et raisata sellele üksinda asju ajades paar kuud.
Kõik immigrandid peavad hankima teatud põhiasjad,
nagu pangaarve, tervisekindlustus ja liitumine telefonifirmaga.
Toome maaletulija lennujaamast otse hotelli.
Selle asemel, et joosta erinevate ametkondade vahel,
nagu immigratsiooni-, transpordi- ja siseministeerium,
toome nad kõik siia. Immigrant läbib teenusteseeria
ja kuue tunniga on tal ID-kaart ning Iisraeli kodakondsus.
Transpordiministeerium toob talle kohalikud autojuhiload
ja tervisekindlustuse saab ta vabalt valitud kindlustusfirmast.
Ta valib omale panga ja võib immi- gratsiooniraha kohe arvele kanda.
Siin võib osta soodsa hinnaga mobiiltelefoni,
millega saab ka sugulased Iisraeli kutsuda.
Juudi Agentuuri töötaja Ariel Alanyado aitab immigrante
teha esimesi samme.
See lennuk tuli Inglismaalt ja tõi kohale üle 100 immigrandi.
Austraaliast ja Hollandist
ning 50 Mehhikost, Brasiiliast ja Venetsueelast.
Aastas on umbes 15 sellist immigratsiooniüritust.
Emana mõistsin, et immigratsiooni- paberite täitmine ei edene,
kui lapsed on jalus.
Seetõttu korraldavad sõdurid ja vabatahtlikud lastele tegevust,
kuni vanemad tegelevad immigratsiooniasjadega.
Immigrantide ühiskonda sulatamine ei lõpe saabumispäevaga.
Juudi Agentuuril on vabatahtlike võrk, mis aitab immigrante
nende esimesel Iisraeli-aastal.
Saabumispäeva järel suunduvad immigrandid eri linnadesse,
kus esimese aasta jooksul aitavad neid tugiisikud.
Need on kodanikud, kes tahavad aidata uusi immigrante.
Osad on olnud ise immigrandid ja aitavad nüüd uusi tulijaid,
osad on siin sündinud, kes jagavad oma kogemusi.
Vabatahtlikud on kohalikud, kes tunnevad linna.
Kohalikku infot me siin ei jaga, seda teevad tugiisikud.
Nad on siin, et tutvuda uute immigrantidega
ja nende kontaktid jätkuvad aasta vältel.
Abi pakutakse kohanemiseks ja töö leidmiseks.
Kus on odav pood, kuidas lapsed lasteaeda registreerida,
kuidas elukoht toimib.
Töö otsimine, CV kirjutamine ja üldine tööotsimisprotsess.
Lirit Ratsiani aitab vabatahtlikult immigrante Tel Avivis.
Olen õpilane ja vabatahtlik Juudi Agentuuris.
Mulle väga meeldib uusi immigrante aidata.
Tõlgin hispaania ja inglise keelest ning aitan, kus vaja -
tervisekeskuses, haiglas, pangas.
Oleme siin nende jaoks.
Kontrollime iga kuu, kas nad vajavad abi.
Jälgime, et neil oleks kõik hästi.
Kas hoiad nendega kontakti ka edaspidi?
Muidugi. Saabumisaastal luuakse sidemed
ja vajaduse korral võivad nad mulle igal ajal helistada.
Tagasiside on suurepärane ja "Punase vaiba" lennukitele
broneeritakse üha rohkem kohti.
Iisraeli kolimine on kergem, kui immigrant ei pea ise elupaika otsima
ja seal iseennast leidma hakkama.
Siin saab ta kuumal suvel õhukonditsioneeriga hotellis
kõik teenused ühe päevaga.
Kolisin Iisraeli 1991 ja eksisin ära immigratsioonibürokraatia käikudesse.
Praegune teenus on suurepärane.
Vaevalt on mõnda teist riiki,
mis võtab immigrandid vastu punasel vaibal.
John Proctor immigreerus Londonist "Punase vaiba" programmi kaudu.
Otsustasin kolida kaheksa kuud tagasi.
Aeg on kulunud asjade korraldamisele.
See oli valutum, kui arvasin.
Mul olid mõned kohtumised ja e-mailid
ja nüüd olen siin.
Olen Iisraelis viiendat korda ja armastan siinset kultuuri ja kliimat.
Tutvusin Iisraeli naisega, kes on üks minu kolimise põhjus.
Tahan olla ühiskonnas, kus toimib inimeste integratsioon,
mitte olla vaid karja tundmatu liige nagu Londonis.
Immigratsiooni põhjused on erinevad ja igaühel on omad.
Juudi identiteet - see, et miski seob neid Iisraeliga,
toob nad siia, mitte kuhugi mujale.
Valida on paljude maade vahel, kuid nemad valisid Iisraeli,
kuna kogevad tugevat sidet maa ja juudi riigiga.
Teine faktor on see, et Iisrael on tänapäeval jõukas maa.
See on majanduse ja ühiskonna eri tasanditel väga arenenud riik,
tänu Jumalale, ja meelitab kohale juute kogu maailmast.
Immigrantidele on kehtestatud teatud tingimused.
Pead olema kas juut
või juudist vanema laps või lapselaps.
Kriminaalkaristus takistab Iisraeli kolimist.
Üldiselt võivad kõik juudid Iisraeli kolida.
Lorel Ashuk saabus Iisraeli aasta tagasi Lõuna-Aafrikast.
Nüüd tervitab ta uusi immigrante ja räägib neile oma kogemusest.
Tahtsin kogu elu Iisraeli tulla. Olen sionist nagu mu vanaisagi.
Tema oli pioneer Tsora kibbutzis, Beit Shemeshi lähedal,
Golda Meiri autojuht ja võitles Kuue päeva sõjas,
üksuses, mis vabastas Petlemma.
Ta on nüüdseks surnud ja otsustasin käia tema jalajälgedes Iisraelis.
Eelmisel aastal suri mu ema ja see on olnud raske aeg.
Kasvasin üles Lõuna-Aafrikas, kus elu on väga piiratud.
Avanes võimalus tulla siia ja õppida inglise keeles.
Elan vabaduses ja tunnen rõõmu juudiks olemisest.
Kasvasin üles juudi koolis ja ühiskonnas
ning olen juudi riigis, kus on mu ajalugu ja kultuur.
See on ainulaadne võimalus.
Mida tahaksid öelda uutele immigrantidele?
Haarake kinni igast hetkest ja kogemusest Iisraelis.
Teadke, et olete kodus.
See on raske. Erineva kultuuri ja keskkonnaga kohanemine võtab aega.
Kuid see on meie koht ja kodu.
Nautige oma elu Iisraelis.
Uue riigiga kohanemine on alati raske protsess.
Ütlemegi Juudi agentuuris, et maa ja ühiskonnaga kohanemine võtab aasta.
Püüame aidata leida tööd,
leida üürikorterit või osta oma korterit.
Meie vabatahtlikud aitavad kohaneda ühiskonnaga.
Sama kehtib ka hariduse kohta. Aitame valida ülikooli
ja leida kooli lastele.
Kuid lõpuks peab immigrant edu saavutamiseks ise tegutsema.
Oleme siin, et teda toetada, kuid ta peab ise aktiivne olema.
Esimesel õhtul Iisraelis külastavad uued immigrandid
juudi rahva tähtsaimat kohta - Nutumüüri.
Jeruusalemma südames Nutumüüri ääres saavad uued immigrandid ID-kaardid.
Äsja Iisraeli kolinud Rachel ja Elad on 19-aastased.
Mõlema pered jäid endisele kodumaale Hollandisse.
Viimased 24 tundi on olnud hullumeelsed -
täis elevust, emotsioone, õnne ja rõõmu.
Oli kurb lahkuda kodust, sest kolisin üksi koos sõpradega.
Hommikul oli immigratsioonimess ja kõik ründasid meid:
Kas tahate meie panka? Kas ostad meie mobiiltelefoni?
- Hei, oodake veidi! Rega!
Väga põnev , olen sõnatu.
Tegin alijah, nii vägev!
Milline oli lennukist väljudes esimene mõte?
"Olen kodus", ja olin väga õnnelik.
Hüppasin rõõmust. See on minu maa,
minu lift ja minu uks. Kõik on minu.
Olin väga elevil.
Seejärel ootasime tund aega.
Kui saime kätte isikutõendid, tantsisime taas rõõmust.
See on üks ilusamaid päevi mu elus.
Kolisid üksinda. Miks?
Olen vanim nelja õe-venna seas ja oli aeg kodust välja kolida.
Loodan, et pere tuleb mulle järgi.
Pole põhjust jääda Hollandisse. Minu võimalused on siin.
Minu paberid vaadati läbi üks kuu tagasi.
Pileti sain eelmisel nädalal.
Kolimisotsuse tegin juba kaks aastat tagasi.
Mida teadsid Iisraeli kohta?
Olin ühe aasta siin 2009. aastal Bnei Akiva programmiga.
Käisime mitmeis eri paigus ja nägin palju Iisraeli.
Armusin Iisraeli ja tundsin end kohe nagu kodus.
Ka grupp oli väga tore, kuid oli kodune tunne.
Igal pool olid juudid ja kõigile sooviti "Shabat shalom".
Ja pühad ja kogu juudi elu.
Kui jõudsin tagasi koju, igatsesin iga päev Iisraeli tagasi.
Otsustasin Iisraeli kolida neli kuud tagasi.
Olin samuti "Bnei Akiva" grupis ja õppisin selles yeshivas.
Õppisin, et Iisraelis elamine on judaismi osa.
Siin kogen sidet Tooraga, inimestega ja maaga.
Tahan jätkata õpinguid yeshivas ja minna sõjaväkke.
Iisrael on mu kodu ja tahan olla osa meie siinsest pärandist.
Ma ei tahtnud jääda Hollandisse.
Läksin kuuks ajaks sinna tagasi ega tahtnud enam jääda.
Tegin õige otsuse.
Miks su perekond ja juudi sõbrad siia ei tule?
Elu on siin raske, ka juudi elu.
Hollandis võib õppida omas keeles.
Heebrea keel ei ole veel nii sujuv.
Ja rahaküsimus - elu on siin kallis.
Raha on oluline faktor. Nad koguvad raha õppimiseks,
õpivad, rajavad pere ja nii see jääb.
Seepärast peab tegema alijah noorelt.
Tulin üksi ega pidanud kellegi eest hoolitsema.
See ei ole isekus. Tahan olla siin ja teengi seda.
Ka Eli Silas jättis maha kodumaa Hispaania ja kolis Iisraeli.
Tegin spontaanse otsuse neli kuud tagasi.
Elasin seitse aastat juudivastases keskkonnas
ja tahtsin juudi keskkonda. Nii otsustasingi kolida Iisraeli.
Millisest taustast sa tuled?
Minu perekond elab Torontos, Kanadas.
Kõik mu neli õde on väga rõõmsad, et otsustasin siia kolida.
Sündisin Indias. Õpetasin 36 aastat erinevates maades inglise keelt -
Lõuna- ja Põhja-Ameerikas ja Inglismaal
ja nüüd loodetavasti Iisraelis.
Kuidas avaldus sinu elus juutlus?
Olen alati olnud usklik, kuid mitte rituaaliusklik.
Ma ei ole usuga tegelenud.
Lastena tegime seda vanemate pärast,
kuid ligi 40 aastat enam mitte. Olen siiski usklik.
Kirjelda palun viimast ööpäeva. Mis tunne sul on?
Olen küünik ega uskunud inimeste elevust koju saabumise üle.
Mõtlesin, et eks näis.
Need 24 tundi on mind veennud "Kadunud poja" loos.
Kui keegi lahkub ja saab naastes sellise vastuvõtu osaliseks,
avab see silmad uskuma, et sa tõesti kuulud siia.
Mida mõtlesid, kui lennuk maandus Iisraelis?
Mõtlesin, et millega ma nüüd hakkama sain.
Nüüd saan juba aru ja see oli väga hea mõte.
- Olen iisraellane!
Saabumisest on möödunud 14 tundi ja need on valmis.
- Lõpuks ometi iisraellane!
- Fantastiline hetk!
Suur osa juute elab endiselt väljaspool Iisraeli.
Juudi Agentuuri eesmärgiks on tuua võimalikult paljud kiiresti Iisraeli.
Tahaksin, et kõik juudid saaksid teada alijah'st.
See on meile väga tähtis.
Meil on saadikud, aga mitte kõikjal.
Raha puudusel ei suuda me saata saadikuid igale poole.
Anname oma parima interneti, saadikute ja toetajate kaudu.
Ka juudi kogukonnad levitavat infot.
Tahaksime, et kõik juudid kuuleksid sellest võimalusest,
kuid kõigini me kahjuks ei jõua.
On neid, kes usuvad, et välismaal elavad juudid
on Iisraeli jaoks oluline majanduslik ja poliitiline tugi
ning on parem, kui nad sinna jäävad.
Tänu Jumalale, et Iisrael on tänapäeval arenenud maa.
Raha ei ole otsustav tegur, ka mitte poliitika.
See maa on üles ehitatud siia kolinud immigrantide abiga.
Juudi Agentuur on toonud siia 2,5 miljonit immigranti.
Ülejäänud Iisraeli neljast miljonist juudist on nende lapsed.
Riigi sündides oli Iisraelis vaid 600 000 juuti.
"Ja rahvad tulevad su valguse juurde ning kuningad paistuse juurde,
mis sinust kumab!
Tõsta oma silmad ja vaata ringi: nad kõik kogunevad, tulevad su juurde;
su pojad tulevad kaugelt ühes su hellitatud tütardega." Jes 60:3-4
Tahaksin, et kõik juudid elaksid Iisraelis.
Realistlikult mõeldes mõistan,
et inimestel on omad sidemed perekondade ja kohtadega.
Tean, et kõik ei saa või ei taha tulla.
Teen aga omalt poolt kõik, et neid siia tuua.
Toimetaja: Netanel Bar David
Eestikeelne tõlge: Monika Jaaguri